CBIની આંતરિક લડાઇએ મોટુ સ્વરૂપ ધારણ કરતા હવે કોર્ટ સુધી પહોચી ગઇ છે. મંગળવારે CBIના સ્પેશિયલ ડિરેક્ટર રાકેશ અસ્થાનાએ પોતાની વિરૂદ્ધ નોંધાયેલી એફઆઇઆરની સામે દિલ્હી હાઇ કોર્ટનો દરવાજો ખખડાવ્યો છે. રાકેશ અસ્થાનાએ તેમની વિરૂદ્ધ સીબીઆઇએ નોંધાવેલ FIRને રદ કરવા બાબતે હાઇ કોર્ટમાં અરજી કરી હતી. અરજીમાં સીબીઆઇ સ્પેશિયલ ડિરેક્ટર રાકેશ અસ્થાનાએ લાંચ મામલે તેમની સામે બળજબરીથી કાર્યવાહી ન કરવાનો હુકમ કરવાની અપીલ પણ કોર્ટને કરી હતી. દિલ્હી હાઈકોર્ટે રાકેશ અસ્થાનાને આંશિક રાહત આપતા ૨૯મી ઓક્ટોબર સુધી ધરપકડ નહીં કરવા આદેશ કર્યો છે. ઉલ્લેખનીય છે કે આ કેસની આગામી સુનાવણી 29મીને સોમવારને રોજ થશે.